અમદાવાદ: જામનગર-જોડિયા રોડ પર ભાદરા ગામ નજીક પોલીસે ચેકિંગ દરમિયાન રૂ. ૨૨ લાખની ૫૦૦ અને ૧૦૦૦ દરની રદ થયેલી નોટો સાથે એક કોન્ટ્રાક્ટરને ઝડપી લઈ સઘન તપાસ શરૂ કરી છે. પ્રાપ્ત માહિતી પ્રમાણે અા અંગેની વિગત એવી છે કે જામનગર-રાજકોટ હાઈવે, પોરબંદર હાઈવે અને દ્વારકા હાઈવે પરથી રદ થયેલી ૫૦૦ અને ૧૦૦૦ના દરની નોટોની મોટાપાયે હેરાફેરી થઈ રહી હોવાની ગુપ્ત બાતમીના અાધારે જિલ્લા પોલીસવડાએ ઉપરોક્ત હાઈવે પર સઘન ચેકિંગ કરવા અાદેશ અાપ્યો હતો. અા અાદેશના પગલે જુદા જુદા હાઈવે પર ગઈ રાત્રી દરમિયાન પોલીસ દ્વારા સઘન વાહન ચેકિંગ શરૂ કરવામાં અાવ્યું હતું.